SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 273

**2022. gada 8. martā plkst. 10.00**

Videokonferences formātā

Sēdē piedalās:

**komisijas deputāti**:

**Juris Rancāns**

**Edvīns Šnore**

**Ainars Bašķis**

**Raimonds Bergmanis**

**Ivans Klementjevs**

**Ainars Latkovskis**

**Māris Možvillo**

**Mārtiņš Šteins**

**Zenta Tretjaka**

**Atis Zakatistovs**

**uzaicinātās personas:**

* Veselības ministrijas Juridiskā departamenta direktore **Ilze Šķiņķe;**
* Veselības ministra padomniece juridiskajos jautājumos **Dace Spaliņa;**
* Veselības ministrijas Nozares cilvēkresursu attīstības nodaļas vadītāja **Kristīne Kļaviņa;**
* Veselības ministrijas Sabiedrības veselības departamenta Vides veselības nodaļas vadītāja **Jana Feldmane;**
* Tieslietu ministrijas Valststiesību departamenta direktore **Sanita Armagana;**
* Tieslietu ministrijas Valststiesību departamenta juriste **Liene Zariņa;**
* Ārlietu ministrijas nodaļas vadītāja **Eva Šulca-Majore;**
* Labklājības ministrijas Sociālo pakalpojumu departamenta direktors **Aldis Dūdiņš;**
* Labklājības ministrijas Bērnu un ģimenes departamenta direktora vietniece **Zita Mustermane;**
* Aizsardzības ministrijas Juridiskā departamenta direktores vietniece **Sanda Vistiņa;**
* Satiksmes ministrijas Drošības politiku koordinācijas nodaļas vadītājs **Viktors Līpenīts;**
* Iekšlietu ministrijas Informācijas centra Noziedzīgo nodarījumu uzskaites nodaļas vadītāja **Sarmīte Klementjeva;**
* Iekšlietu ministrijas Informācijas centra Noziedzīgo nodarījumu izdarījušo personu uzskaites sektora vadītāja **Jeļena Platace;**
* Iekšlietu ministrijas Informācijas centra Juridiskās nodaļas vadītāja **Druvita Irbe;**
* Iekšlietu ministrijas Informācijas centra Juridiskās nodaļas juriste **Sigita Alekse;**
* Valsts robežsardzes Robežpārbaudes un imigrācijas kontroles pārvaldes priekšnieks **Rinalds Belijs;**
* NBS Apvienotā štāba priekšnieka vietnieks atbalsta jautājumos **Kaspars Zdanovskis;**
* NBS Apvienotā štāba Juridiskās pārvaldes Normatīvo aktu un līgumu daļas priekšniece **Madara Pāvele;**
* NBS Apvienotā štāba Medicīnas dienesta galvenais vadības ārsts **Normunds Vaivads;**
* Iekšlietu ministrijas Juridiskā departamenta Starptautisko tiesību nodaļas juriste **Krista Barča;**
* Iekšlietu ministrijas Juridiskā departamenta Starptautisko tiesību juriste **Oļesja Pavļuka.**

**citas personas:**

Saeimas Juridiskā biroja vecākā juridiskā padomniece Līvija Millere

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa un B.Veiskate**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

1. Grozījumi Covid-19 infekcijas izplatības pārvaldības likumā (1358/Lp13) 1. lasījums.

2. Grozījumi Sodu reģistra likumā (1229/Lp13) 2. lasījums.

3. Grozījumi Latvijas Republikas valsts robežas likumā ( [1276/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1276/Lp13)) 2. lasījums.

4. Dažādi.

**J.Rancāns** atklāj komisijas sēdi, veic deputātu klātbūtnes pārbaudi un informē par izskatāmo darba kārtību un uzaicinātajām amatpersonām.

1 Grozījumi Covid-19 infekcijas izplatības pārvaldības likumā (1358/Lp13) 1. lasījums.

**J.Rancāns** dod vārdu likumprojekta autoriem – Tieslietu ministrijas pārstāvim.

**S.Armagana** informē par ministrijas izstrādātajiem grozījumiem likumprojektā – grozījumi spēkā esošajā likumā nepieciešami, lai nodrošinātu Covid-19 infekcijas izplatības pārvaldības likuma regulējuma atbilstību epidemioloģiskajai situācijai valstī pēc ārkārtējās situācijas beigām. Līdz 2022.gada 28.martam spēkā bija MK rīkojums, kas noteica epidemioloģiskās drošības prasības valstī, tostarp likumprojektā paredzētajās jomās. Lūdz atbalstīt likumprojektu un tam noteikt steidzamību.

**L.Millere** konceptuāli atbalsta likumprojekta virzību pirmajam lasījumam.

*Notiek sēdes dalībnieku diskusija par apspriežamo jautājumu.*

**J.Rancāns** aicina balsot par **steidzamības** noteikšanu šim likumprojektam.

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, I.Klementjevs, M.Šteins, Z.Tretjaka, A.Zakatistovs); pret – 1 (M.Možvillo); atturas – nav; A.Latkovskis – nav sasniedzams.*

*Deputāti* ***atbalsta*** *likumprojekta* ***steidzamību****.*

**J.Rancāns** aicina deputātus **konceptuāli atbalstīt** likumprojektu un atbalstīt tā virzību **1.lasījumam** Saeimā 10. marta sēdē.

*Notiek balsošana.*

*Par – 8 (J.Rancāns, E.Šnore, A.Bašķis, R.Bergmanis, I.Klementjevs, M.Šteins, Z.Tretjaka, A.Zakatistovs); pret – 1 (M.Možvillo); atturas – nav; A.Latkovskis – nav sasniedzams.*

*Deputāti* ***konceptuāli******atbalsta*** *likumprojektu un* ***atbalsta*** *likumprojekta virzīšanu izskatīšanai Saeimā 10. marta sēdē* ***1.lasījumā****.*

**J.Rancāns** aicina noteikt **referentu** šim likumprojektam, aicina pieteikties brīvprātīgos.

*Deputāti nepiesakās.*

**J.Rancāns** piedāvā savu kandidatūru referentam par likumprojektu.

*Deputātiem nav iebildumu.*

***Referents*** *likumprojektam –* ***J.Rancāns****.*

**J.Rancāns** aicina noteikt **priekšlikumu iesniegšanas termiņu** otrajam lasījumam šim likumprojektam – **14. marts (līdz pl.14.00).**

*L.Millere un S.Armagana piekrīt.*

*Deputātiem nav iebildumu.*

**LĒMUMS:**

**-** konceptuāliatbalstīt likumprojektu “Grozījumi Covid-19 infekcijas izplatības pārvaldības likumā” (1358/Lp13)unvirzīt izskatīšanai Saeimas 10. marta sēdē pirmajā lasījumā;

- lūgt Saeimu noteikt likumprojektam steidzamību;

- lūgt noteikt priekšlikumu iesniegšanas termiņu otrajam lasījumam – 14. marts (līdz pl.14.00).;

- noteikt par referentu J.Rancānu.

2. Grozījumi Sodu reģistra likumā (1229/Lp13) 2. lasījums.

J.Rancāns informē, ka par izskatāmo likumprojektu saņemti 7 priekšlikumi, aicina komisiju tos izskatīt numuru secībā.

**Nr.1** – Saeimas Juridiskā biroja priekšlikums – Izslēgt likumprojekta 9. panta otro daļu (par 4. punkta izteikšanu jaunā redakcijā).

**J.Rancāns** dod vārdu priekšlikuma autoriem.

**L.Millere** informē, ka tiek piedāvāta jauna redakcija 4. punktam, bet nav nekādas atšķirības ar spēkā esošo redakciju – tas ir lieks grozījums.

**D.Irbei** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

**Nr.2** – Saeimas Juridiskā biroja priekšlikums – Izvērtēt likumprojekta 9. panta ceturtajā daļā ietvertā grozījuma nepieciešamību.

**J.Rancāns** dod vārdu priekšlikuma autoriem.

**L.Millere** informē, ka nav īsti saprotama priekšlikuma jēga.

**D.Irbei** nav iebildumu.

**L.Millere** piedāvā veidot komisijas priekšlikumu, izslēdzot no grozījumiem 9. panta ceturto daļu.

**J.Rancāns** aicina komisiju veidot no šī priekšlikuma komisijas priekšlikumu.

*Deputātiem nav iebildumu.*

*Priekšlikums* ***Nr.2*** *komisijā* ***atbalstīts, tiek veidots komisijas priekšlikums JB piedāvātajā redakcijā****.*

**Nr.3** – Saeimas Juridiskā biroja priekšlikums – Izslēgt likumprojekta 13. pantu.

**J.Rancāns** dod vārdu priekšlikuma autoriem.

**L.Millere** informē, ka šis priekšlikums ir komplektā ar 4. priekšlikumu – priekšlikumu nevajadzētu izslēgt pēc būtības, bet mainīt atrašanās vietu (no juridiskās tehnikas viedokļa nav labi, ka nodaļa sākas ar “prim” pantu), iekļaujot 17. pantā, un izteikt jaunā redakcijā, ņemot vērā, ka arī IeM piedāvājusi šo pantu grozīt. Skaidrs ir arī tas, ka tagad IeM vēlas otro daļu saglabāt (attiecībā uz deleģējumu). Būtu jāveido cita redakcija 17. pantam, ietverot arī daļu, kuru bija paredzēts izslēgt.

**D.Irbei** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.3*** *komisijā* ***atbalstīts****.*

**Nr.4** – Saeimas Juridiskā biroja priekšlikums – Izteikt likumprojekta 14. pantu ieteiktā redakcijā.

**J.Rancāns** dod vārdu priekšlikuma autoriem. Šis priekšlikums jau izrunāts pie 3. priekšlikuma.

**L.Millere** informē, ka šo priekšlikumu tagad uz otro lasījumu varētu atbalstīt, bet ar noteikumu, ka uz trešo lasījumu IeM iesniegtu savus priekšlikumus par likumprojekta papildināšanu ar to daļu, kuru bija paredzēts izslēgt.

**D.Irbe** piekrīt.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.4*** *komisijā* ***atbalstīts****.*

**Nr.5** – Iekšlietu ministres M.Golubevas priekšlikums – Izteikt likumprojekta 14. pantu ieteiktā redakcijā.

**J.Rancāns** dod vārdu priekšlikuma autoriem.

**D.Irbe** informē, ka tā ir jau iepriekš minētā deleģējuma norma, kura sākumā tika izslēgta, un tagad lūdz iekļaut atpakaļ likumprojektā šo normu (otrā daļa).

**L.Millere** komentē, ka šis priekšlikums būtu atbalstāms daļēji, jo atbalstīts ir 4. priekšlikums, un ir veidojams komisijas priekšlikums, papildinot 17. pantu ar jaunu trešo daļu, kā arī mainīt atsauci uz otro daļu.

**D.Irbe** piekrīt.

**J.Rancāns** aicina komisiju daļēji atbalstīt šo priekšlikumu un veidot no šī priekšlikuma komisijas priekšlikumu.

*Deputātiem nav iebildumu.*

*Priekšlikums* ***Nr.5*** *komisijā* ***daļēji******atbalstīts, tiek veidots komisijas priekšlikums JB piedāvātajā redakcijā****.*

**Nr.6** – Saeimas Juridiskā biroja priekšlikums – Aizstāt 21.1 pantā vārdu “regulas” ar vārdu un skaitli “regulas Nr. 2019/816”.

**J.Rancāns** dod vārdu priekšlikuma autoriem.

**L.Millere** informē, ka šis ir tehnisks precizējums.

**D.Irbei** nav iebildumu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.6*** *komisijā* ***atbalstīts****.*

**Nr.7** – Saeimas Juridiskā biroja priekšlikums – Izteikt pārejas noteikumu 9. punktu ieteiktā redakcijā.

**J.Rancāns** dod vārdu priekšlikuma autoriem.

**L.Millere** informē, ka šis ir redakcionālas dabas priekšlikums, ņemot vērā iepriekš atbalstītos priekšlikumus (tā kā nav vairāk 16.1 panta, tad ir attiecīgi saliktas atsauces). Jautājums ir tikai par 17. panta jauno trešo daļu, vai tā būtu jāliek šeit atsaucēs.

**D.Irbe** atbild apstiprinoši.

**L.Millere** komentē, ka tad šajā gadījumā šis priekšlikums būtu daļēji atbalstāms, un ir veidojams komisijas priekšlikums, papildus iekļaujot atsauci arī uz trešo daļu.

**J.Rancāns** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.7*** *komisijā* ***daļēji******atbalstīts****.*

J.Rancāns informē, ka visi priekšlikumi ir izskatīti, un aicina komisiju atbalstīt likumprojektu 2.lasījumam.

*Notiek balsošana.*

*Par – 10 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, Z.Tretjaka, A.Zakatistovs); pret – nav; atturas – nav.*

**LĒMUMS:**

**-** atbalstīt likumprojektu “Grozījumi Sodu reģistra likumā” (1229/Lp13) un virzīt izskatīšanai Saeimas sēdē 2.lasījumā;

- noteikt priekšlikumu iesniegšanas termiņu 3.lasījumam – 5 dienas.

3. Grozījumi Latvijas Republikas valsts robežas likumā ( [1276/Lp13](https://titania.saeima.lv/LIVS13/saeimalivs13.nsf/webSasaiste?OpenView&restricttocategory=1276/Lp13)) 2. lasījums.

J.Rancāns informē, ka par izskatāmo likumprojektu priekšlikumi nav saņemti, aicina komisiju atbalstīt likumprojektu 2.lasījumam.

*Notiek balsošana.*

*Par – 10 (J.Rancāns, E.Šnore, A.Bašķis, R.Bergmanis, I.Klementjevs, A.Latkovskis, M.Možvillo, M.Šteins, Z.Tretjaka, A.Zakatistovs); pret – nav; atturas – nav.*

**LĒMUMS:**

**-** atbalstīt likumprojektu “Grozījumi Latvijas Republikas valsts robežas likumā” (1276/Lp13) un virzīt izskatīšanai Saeimas sēdē 2.lasījumā;

- noteikt priekšlikumu iesniegšanas termiņu 3.lasījumam – 5 dienas.

**4. Dažādi.**

**M.Možvillo** interesējas par pašreizējo situāciju uz Latvijas – Baltkrievijas robežas (būvniecība, bēgļi).

**M.Šteins** informē, ka ministrija gatavo ziņojumu valdībai par progresu, kuru nosūtīts arī komisijai (tūlīt jāķeras klāt prioritāro posmu būvniecībai; līdz 20 nelegālajiem robežas šķērsotājiem katru dienu).

**I.Klementjevs** vaicā par Ukrainas bēgļiem – vai IeM gatava nodrošināt visu nepieciešamo.

**M.Šteins** atbild apstiprinoši (zvanu centri VUGD un Zemessardzi strādā, ir celta kapacitāte – gaidīšanas laiks virs nav ilgs; ir vienotais tālrunis Ukrainas civiliedzīvotājiem gaidīšanas laiks ir nedaudz lielāks par minūti; algoritms, kā šie cilvēki var iegūt mitekli, pajumti strādā diezgan ātri; ap 700 cilvēku ieguvuši arī vīzas; lielākajā daļā gadījumu cilvēki paliek pie radiem, draugiem un paziņām; arī ēdināšanas algoritms strādā diezgan ātri).

**A.Bašķis** jautā par bumbu patvertnēm (kur riska gadījumā būtu drošas vietas).

**M.Šteins** atbild, ka precīzu informāciju par to nevar sniegt, ir jāapkopo informācija, un informē, ka šobrīd tieša apdraudējuma Latvijai nav.

**J.Rancāns** komentē, ka arvien vairāk redzeslokā nonāk civilā aizsardzība. Ir spēkā Civilās aizsardzības un katastrofas pārvaldīšanas likums, ir pieņemts civilās aizsardzības plāns – IeM ir koordinējošā iestāde, deleģētas funkcijas, tiesības un pienākumi ir pašvaldībām. Aicina R.Bergmani organizēt atsevišķu VVA sēdi par mūsu gatavību katastrofām un civilās aizsardzības plāna pilnveidošanas iespēju tā efektivitātes paaugstināšanai (civilās aizsardzības plānā runa ir tikai par dabas un antropogēnām katastrofām, bet nav par iespējamo ekonomisko krīzi un humanitārām katastrofām). Ir jāaktualizē esošais regulējums, kas ir diezgan detalizēts.

**R.Bergmanis** piekrīt, ka ir svarīgi aktualizēt šos jautājumus. Nākamajā nedēļā varētu sasaukt par to VVA sēdi, pieaicinot IeM, Latvijas Pašvaldību savienību, EM, VARAM.

**M.Možvillo** ierosina attiecībā par bumbu patvertnēm pieaicināt arī EM padotības iestādi – Būvniecības valsts kontroles biroju.

**R.Bergmanis** atbalsta šo priekšlikumu, un vienlaikus norāda, ka viss ir jādara pragmatiski soli pa solim, bez panikas, mierīgi izvērtējot un iespēju robežās palīdzot.

**J.Rancāns** rezumē, ka cilvēkiem neapšaubāmi ir bažas, skatoties uz ģeopolitisko un starptautisko situāciju. Informē, ka NATO stiprina spēkus mūsu valstī, NATO vairākkārt ir apliecinājusi savu gatavību mūs aizstāvēt. Panikai nav pamata.

J.Rancāns pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 11.05.

Komisijas priekšsēdētājs J.Rancāns

Komisijas sekretārs E. Šnore

Protokolēja E.Kalniņa